  Виталий Пронин  Карсовай палъёсы вуылӥз Правительстволэн Тӧроезлэн воштӥсез С. Токарев, пумиськылӥз отын улӥсьёсын, сюлмаськонъёссэс кылзӥз.Карсовай палъёслэн сюлмаськонъёссы ӧжыт вылымтэ. Муниципал кылдытэтлэн йырыз А. Колотов пусйиз валтӥсьёссэ: егит специалистъёслы улон инты висъяны луонлыксы ӧвӧл, сюресъёс уродэсь, тужгес матысез заправка ог 40 иськемын. Нош гурт хозяйствоослэн кивалтӥсьёссы комбикорм басьтыны субсидия куро. Эшшо, пе, улӥськом нюлэс шорын, нош лэсьтӥськыны но, пулы но сое басьтыны ум быгатӥське.Тросэзлы юанъёслы гуртоос соку ик валэктонъёс кылӥзы, нош куд-огезъя быдэс коллективен вылӥ кивалтӥсьёслы гожтэтъёс дасяно луозы на.УД Туспуктӥз А. Горбунов  